Indoneesias on esindatud erinevad etnilised,  lingvistilised ja religioossed rahvad ja hõimud. Kõige suurem ja poliitiliselt domineerivam rahvusgrupp on jaavalased. Indoneesia rahvuslik moto "Bhinneka Tunggal Ika" ("ühtsus mitmekesisuses") väljendab sõnadega riigis valitsevat kultuurilist ja etnilist mitmekesisust. Vaatamata suurele rahvaarvule ja tiheda asustusega piirkondadele on Indoneesias laialdased metsiku loodusega territooriumid, kus on rikkalik bioloogiline mitmekesisus. Riigis on ohtralt loodusvarasid, kuid tänapäeval elavad seal paljud inimesed vaesuses.[3]